Diari Oficial de la Generalitat Valenciana


Sumari del DOGV 4762, del 27-05-2004 (2004/4911)

Informació pública de l'aprovació de la modificació número dos dels criteris per a la formulació de propostes de modificació del planejament vigent que tinguen com a finalitat la requalificació a ús residencial d'enclavaments terciaris o industrials en sòl urbà.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4911


Organisme emissor
:   Ajuntament de València

Tipus de document
:   Anunci

Informació pública de l'aprovació de la modificació número dos dels criteris per a la formulació de propostes de modificació del planejament vigent que tinguen com a finalitat la requalificació a ús residencial d'enclavaments terciaris o industrials en sòl urbà. [2004/Q4911]
  
El Ple de l'Ajuntament, en la sessió feta el 30 d'abril de 2004, va adoptar l'acord la part dispositiva del qual es transcriu íntegrament a continuació:
  
«Primer
  
Aprovar la modificació número dos dels criteris per a la formulació de propostes de modificació del planejament vigent que tinguen com a finalitat la requalificació a ús residencial d'enclavaments terciaris o industrials en sòl urbà, aprovats pel Ple de l'Ajuntament en la sessió feta el dia 28 de juliol de 2000, el Text Refós de la qual queda redactat de la manera següent:
  
1. Àmbit d'aplicació.
  
L'àmbit d'aplicació d'estos criteris es correspon amb els terrenys qualificats com a enclavaments terciaris o industrials en el sòl urbà, establits pel Pla General, tant si es gestionen amb subjecció al règim de les actuacions aïllades com de les actuacions integrades.
  
2. Exigència de millora de la qualitat urbana.
  
Les modificacions de planejament que proposen els particulars, que tinguen interés en la requalificació a ús residencial de terrenys als quals el Pla General d'Ordenació Urbana atribuïsca ús terciari o industrial, hauran de contindre una millora de la qualitat urbana, derivada d'alguna de les circumstàncies següents: la reducció del volum edificable, que l'ús residencial siga més d'acord amb l'entorn o qualsevol altra determinació que millore objectivament l'ordenació resultant pel que fa a l'anterior.
  
3. Reserva per a usos terciaris.
  
3.1 La modificació proposada destinarà a usos terciaris un 20%, com a mínim, de l'aprofitament objectiu atribuït pel Pla a l'àmbit físic la requalificació del qual es pretenga.
  
3.2 En actuacions aïllades, quan la modificació proposada vincule el sòl a la construcció d'habitatges sotmesos a règims de protecció pública, es podrà requalificar a ús residencial la totalitat de l'aprofitament objectiu (d'ús terciari o industrial) atribuït pel Pla, mantenint únicament la compatibilitat d'usos terciaris en planta baixa quan així ho permeten les normes urbanístiques que li siguen aplicables i en els termes que estes establisquen.
  
3.3 En actuacions integrades, es podrà requalificar a ús residencial la totalitat de l'aprofitament objectiu (d'ús terciari o industrial) atribuït pel Pla ?mantenint igualment la compatibilitat d'usos terciaris en planta baixa quan així ho permeten les normes urbanístiques que li siguen aplicables i en els termes que estes establisquen- sempre que es garantisca la vinculació a la construcció d'habitatges de protecció pública d'un 20%, com a mínim, de l'aprofitament objectiu residencial de l'àmbit programat, ja siga mitjançant reserva global establida en els documents de planejament o mitjançant compromís de l'urbanitzador de destinar tota l'edificabilitat que reba en concepte de retribució a la construcció d'este tipus d'habitatges, de conformitat amb el que establixen els articles 30.2 i 71.3, paràgraf 3r, de la Llei Reguladora de l'Activitat Urbanística, sempre que el seu coeficient de retribució siga igual o superior al 20% esmentat.
  
4. Participació pública en les plusvàlues derivades de la requalificació.
  
4.1 A més del requisit anterior, caldrà cedir gratuïtament a l'ajuntament sòl dotacional públic situat al mateix àmbit, amb una superfície equivalent al nombre total de metres quadrats de sostre edificable residencial resultant de la requalificació (1m²s dotacional/1m²t residencial). Si no és possible esta cessió en el mateix àmbit, es podrà acceptar en qualsevol altra part de la ciutat, però en este supòsit la superfície que cal cedir es ponderarà en atenció als diferents valors bàsics de repercussió del polígon fiscal on s'ubique el sòl edificable i d'aquell en què s'ubique el sòl dotacional que cal cedir.
  
En actuacions integrades, a fi de verificar el compliment de l'obligació de cessió obligatòria i gratuïta prevista en este apartat, només podran computar-se aquelles superfícies de sòl dotacional públic incloses dins de l'àmbit programat que excedisquen de les que, en el cas hipotètic de gestionar-se este amb subjecció al règim de les actuacions aïllades, formarien part de l'àmbit vial de servici de les àrees de repartiment uniparcel·làries resultants de l'ordenació urbanística disposada originàriament pel Pla General d'Ordenació Urbana.
  
4.2 La persona interessada podrà optar voluntàriament per substituir la cessió de sòl dotacional pel pagament a l'ajuntament del seu equivalent en metàl·lic, mitjançant l'aplicació de la següent fórmula de càlcul: 1 x AO x VRBactualitzat = X euros; sent-ne:
  
- AO = aprofitament objectiu residencial resultant de la requalificació, mesurat en metres quadrats de sostre (m²t).
  
- VRB actualitzat = valor de repercussió bàsic del respectiu polígon fiscal, mesurat en euros per metre quadrat de sostre (euros/m²t), actualitzat per aplicació del coeficient C, que resulta de dividir el mòdul de valor M ?aprovat per l'orde del Ministeri d'Hisenda- vigent en el moment de realitzar el càlcul entre el mòdul de valor M vigent el 1997, any d'aprovació de la ponència de valors cadastrals del municipi de València (segons l'Orde del Ministeri d'Economia i Hisenda, de 24 de gener de 1995, Boletín Oficial del Estado de 2 de febrer de 1995, M = 93.000 ptes/m²t, que equivalen a 558,93 euros/m²t):
  
 M vigent en el moment de realitzar el càlcul
  
C = ??????????????????????????-
  
 M vigent el 1997 (78.281925 ptes/m²t = 558,94 euros/m²t)
  
- X euros = import en metàl·lic de la compensació que cal ingressar a l'ajuntament.
  
Els ingressos obtinguts per esta via tindran caràcter finalista i quedaran afectats a l'adquisició de sòl dotacional públic, preferentment al mateix àmbit.
  
4.3 En actuacions aïllades, quan la modificació proposada vincule el sòl a la construcció d'habitatges sotmesos a règims de protecció pública, s'haurà de cedir gratuïtament a l'ajuntament 0,5 metres quadrats de sòl dotacional públic situat al mateix àmbit per cada metre quadrat de sostre edificable residencial resultant de la requalificació (0,5 m²s dotacional/1m²t residencial), sent-ne igualment aplicables les regles de ponderació de valor entre polígons fiscals.
  
La persona interessada podrà optar voluntàriament per substituir la cessió de sòl dotacional pel pagament a l'ajuntament del seu equivalent en metàl·lic, mitjançant l'aplicació de la següent fórmula de càlcul: 0,5 x AO x VRBactualitzat = X euros.
  
4.4 En actuacions integrades, la cessió obligatòria i gratuïta a l'ajuntament quedarà reduïda a 0,5 metres quadrats de sòl dotacional públic per cada metre quadrat de sostre edificable residencial resultant de la requalificació (0,5 m²s dotacional/1m²t residencial), sempre que es garantisca la vinculació a la construcció d'habitatges de protecció pública d'un 20%, com a mínim, de l'aprofitament objectiu residencial de l'àmbit programat, ja siga mitjançant reserva global establida en els documents de planejament o mitjançant compromís de l'urbanitzador de destinar tota l'edificabilitat que reba en concepte de retribució a la construcció d'este tipus d'habitatges, de conformitat amb el que disposen els articles 30.2 i 71.3, paràgraf 3r, de la Llei Reguladora de l'Activitat Urbanística, sempre que el seu coeficient de retribució siga igual o superior al 20% esmentat.
  
5. Estàndard de densitat màxima.
  
L'augment del nombre d'habitatges nous que es genere com a conseqüència de la requalificació no podrà implicar un increment tal que, sumat als habitatges existents a l'entorn de referència en què es trobe, supose superar la densitat de 75 habit./ha.
  
A fi de definir l'entorn de referència en el qual verificar el compliment d'este requisit, es delimitarà una àrea virtual en sòl urbà, amb subjecció als criteris de sectorització establits en els articles 20 de la Llei Reguladora de l'Activitat Urbanística i 17 del Reglament de Planejament de la Comunitat Valenciana, que en cap cas podrà superar els límits físics del districte municipal en qüestió.
  
Per a efectuar el càlcul d'este estàndard, es prendrà en tot cas com a criteri objectiu una superfície construïda mitjana de 120 metres quadrats de sostre per habitatge de renda lliure (120 m²t/habit.) i 112,5 metres quadrats de sostre per habitatge de protecció pública (112,5 m²t/habit.).
  
6. Increment potencial de població i estàndard de xarxa primària de zona verda.
  
6.1 A més del condicionant anterior, en actuacions aïllades la modificació no podrà comportar en cap cas un increment potencial de població superior a mil habitants, calculats a raó de 2,15 habitants per cada habitatge, mòdul fixat pel vigent Pla General d'Ordenació Urbana de València.
  
6.2 En actuacions integrades, quan la modificació comporte un increment potencial de població superior a mil habitants, calculats igualment a raó de 2,15 habitants per cada habitatge, s'haurà de preveure, dins de l'àmbit programat, una reserva suplementària de 5.000 metres quadrats de sòl de parc públic de la xarxa primària (PQL), que es podrà satisfer amb jardins (PJL) sempre que el potencial increment poblacional no supere els 5.000 habitants.
  
Segon
  
La present modificació número dos dels criteris esmentats s'aplicarà a tots aquells expedients que, en la data d'adopció d'este acord, es troben en curs de tramitació i no hagen sigut objecte de l'aprovació que pose fi a la tramitació municipal del respectiu pla.
  
Tercer
  
Traslladar el present acord als servicis interessats, així com publicar-lo en el Diari Oficial de la Generalitat Valenciana».
  
Cosa que es publica perquè se'n prenga coneixement general de conformitat amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra l'acte administratiu transcrit, que és definitiu en la via administrativa, i de conformitat amb el que establix la Llei Reguladora de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podeu interposar un dels següents recursos:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des del sendemà de la recepció d'esta modificació.
  
Si transcorre un mes des del sendemà de la interposició del recurs de reposició sense que este s'haja resolt, es podrà entendre que ha sigut desestimat i es podrà interposar un recurs contenciós administratiu davant del Jutjat Contenciós Administratiu de València, en el termini de sis mesos des d'esta desestimació presumpta.
  
b) Recurs contenciós administratiu davant del Jutjat Contenciós Administratiu de València, dins del termini de dos mesos comptats des del sendemà de la recepció d'esta notificació.
  
Tot això sense perjuí que pugueu exercitar qualsevol altre recurs o acció que estimeu procedent.